Ռ. ՔՈՉԱՐՅԱՆ - Համոզված եմ, որ կոնֆլիկտների լուծումները պետք է գտնվեն արհեստավարժ բանակցական թիմերի աշխատանքի արդյունքում, այլ ոչ թե ֆորումներում` քվեարկության ճանապարհով: Յուրաքանչյուր քվեարկություն նշանակում է կողմերի ջանքեր ձայներ մոբիլիզացնելու համար: Բայց դրանք կոնֆլիկտի լուծաման չեն բերելու, այլ բերելու են թղթապանակի աճին, այս կամ այն կողմի համար բարենպաստ, կամ ավելի քիչ բարենպաստ բանաձեւերի կուտակմանը: Սա հակամարտության լուծումը չէ, այլ միգուցե ճիշտ հակառակը` հակամարտության շարունակությունն է այդ ամբիոնններում: Եթե մարդիկ ձգտում են այս ուղղությամբ ուղղորդել բանակցային գործընթացը, ապա մեր մոտ լուրջ կասկածներ են առաջանում ազնիվ մղումների առումով: Ուրեմն կրկնեմ`այս հարցով, անկասկած, պետք է զբաղվի բանակցային արհեստավարժ դիվանագետների թիմը: